# JAS 39 Gripen

### от Уикипедия, свободната енциклопедия

SAAB JAS 39
Тип | Многоцелеви изтребител
Производител | SAAB
Първи полет | 9 декември 1988
Въведен в експлоатация | 1996
Състояние | на въоръжение
Използван за пръв път от | Военновъздушни сили на Швеция Военновъздушни сили на Швеция Военновъздушни сили на РЮА Унгарски военновъздушни сили
Произведен | 1996->
Произведени бройки | 184 на въоръжение през септември 2006; още близо 240 са поръчани
Единична цена | $45-50 млн. (2006)

SAAB JAS 39 Gripen (Грифон) е шведски изтребител, произведен от компанията SAAB. В момента е на въоръжение във Военновъздушните сили на Швеция, Унгария, Чехия и Република Южна Африка. През април 2007 Норвегия подписва споразумение за сътрудничество в развитието на самолета.

## [редактиране] Конструкция и развитие

"Грипен" е замислен като самолет, съчетаващ висока ефективност, гъвкавост и издръжливост. Съкращението JAS произлиза от думите Jakt (въздушен бой), Attack (наземни удари) Spaning (разузнаване). Така се подчертава многоцелевата роля на изтребителя. Проектът за самолета е одобрен през 1982 година, когато шведското министерство на отбраната решава да проведе конкурс за създаването на нов самолет, отколкото закупуването на употребявани американски изтребители. Грипен (на шведски - грифон) е и символът на провинцията Сьодерманланд, където се намира град Линшьопинг, седалището на SAAB.

Основната мисъл, с която е създаден самолета, е той да развива високи скорости и да запазва изключителната си маневреност независимо от височината на полета. Съвременното му оборудване улеснява управлението. Грипен изисква три пъти по-малко средства за поддръжка от своя предшественик - Виген. Дизайнът му включва делтоидни крила, подобни на тези на Виген. Любопитен факт за самолета е, че той може да каца на обикновени магистрали и да се презарежда за по-малко от 10 минути с помощта на 5-членен екипаж. Едно от първоначалните изисквания е било самолетът да може да каца на 800-метрови писти. Това е постигнато с увеличаването на предните криле, които служат като въздушни спирачки. Усъвършенстваната аеродинамика позволява на Грипен да носи товари до 6500 килограма и в същото време да запазва високата си маневреност и до развива скорости от порядъка на 2 Мах.

## [редактиране] Служба

За момента Грипен е на пълноценна служба само в Шведските военновъздушни сили, които са поръчали общо 204 самолета (досега са доставени 140), включително 28 двуместни модела за тренировки. Военновъздушните сили на Унгария и Чехия разполагат с 14 самолета всяка, които са наети, и може би в бъдеще купени. И в двата случая два от самолетите са двуместни. Военноъздушните сили на Република Южна Африка също са поръчали 28 машини. Българското министерство на отбраната беше близо до сключване на сделка с SAAB за подмяна на изтребителите МиГ-29, но беше решено, че по-евтина би излязла модернизацията на руските самолети. Хърватия може би ще замени своите МиГ-21 с Грипен. Същото ще направи и Румъния, най-вероятно през 2008 година. Други потенциални купувачи са Бразилия, Гърция, Дания, Естония, Индия, Латвия, Литва, Норвегия, Словакия, Тайланд и Швейцария.

## [редактиране] Инциденти

От първият полет на самолета досега са станали пет катастрофи, от които две преди той да бъде въведен в употреба. Това създава образ на самолета като несигурен.

- На 2 февруари 1989 първият прототип катастрофира по време на кацане, извършвайки шестия си поред полет. Пилотът оцелява по чудо само с една счупена ръка.
- На 8 август 1993 година друг Грипен се разбива на стокхолмския остров Лонгхолмен, близо до моста Вестерброн. Самолетът е бил управляван от същия пилот, който този път е катапултирал преди катастрофата. При инцидента няма ранени.
- На 20 септември 1999 година изтребител от поделението в Сотенас се разбива в езерото Венерн по време на учение. Самолетът попада в турбуленция и пилотът катапултира. Той пада в езерото невредим и е спасен от хеликоптер 27 минути по-късно.
- На 1 юни 2005 година друг самолет от поделението в Калинге отказва да приема пилотски команди по време на полет. Пилотът катапултира и се приземява с парашут без наранявания. Причините за инцидента все още се изясняват.
- На 19 април 2007 самолет от поделението в Люлео катастрофира на пистата край Видсел, северна Швеция. Поради повреда в катапулта на машината пилотът катапултира без никакво предупреждение. Инцидентът се разследва.

## [редактиране] Характеристики

#### [редактиране] Основни характеристики

- Екипаж : 1-2
- Дължина : 14.1 метра
- Размах на крилете : 8.4 метра
- Височина : 4.5 метра
- Площ на крилете : 25.54 кв. метра
- Бойно тегло : 8,750 килограма
- Максимално летателно тегло : 14,000 килограма
- Двигател : Volvo Aero RM12, с тяга 54 kN, 80 kN с доизгорител

#### [редактиране] Технически характеристики

- Максимална скорост : 2 Мах (2120 км/ч)
- Максимална дължина на полета без презареждане : 800 километра
- Таван на полета : 15,000 метра

#### [редактиране] Въоръжение

- едно 27-милиметрово оръдие "Маузер" ВК-27
- 6 ракети AIM-9/IRIS-T
- 4 ракети AIM-120 AMRAAM/BAe Skyflash/MICA/Meteor
- AGM-65 Maverick/KEPD 350 или други лазерно насочвани бомби
- противокорабна ракета RBS-15
- касетъчна бомба Bombkapsel 90

## [редактиране] Други самолети от серията

29 - 32 - 35 - 37 - 39

## [редактиране] Вижте Също

- МиГ-29
- Ф-18

Общомедия разполага с
мултимедийно съдържание за JAS 39 Gripen
Взето от „http://bg.wikipedia.org../../../j/a/s/JAS_39_Gripen_3fab.html“.

Категория: Шведски бойни самолети

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- Deutsch
- English
- Español
- Français
- 한국어
- Hrvatski
- Bahasa Indonesia
- Italiano
- Magyar
- Nederlands
- 日本語
- ‪Norsk (bokmål)‬
- ‪Norsk (nynorsk)‬
- Polski
- Português
- Română
- Suomi
- Svenska
- ไทย
- Türkçe